b'\n_START_ARTICLE_\nWang Yi (politiker)\n_START_SECTION_\nStudier\n_START_PARAGRAPH_\nWang ble under kulturrevolusjonen sendt ut til det nord\xc3\xb8stre Kina i september 1969. Han virket i Dongbei konstruksjonsarmekorps i \xc3\xa5tte \xc3\xa5r i provinsen Heilongjiang. I desember 1977 kunne Wang returnere til Beijing, og der ble han student i fakultetet for asiatiske og afrikanske spr\xc3\xa5k ved Beijings annen fremmedspr\xc3\xa5ksh\xc3\xb8yskole (Beijing International Studies University - BISU). Han ble uteksaminert med grad i japansk i februar 1982.\n_START_SECTION_\nKarriere\n_START_PARAGRAPH_\nEtter eksamen begynte Wang i Asia-avdelingen ved det kinesiske utenriksministerium og begynte p\xc3\xa5 sin diplomatiske yrkeskarriere. I september 1989 ble han stasjonert ved den kinesiske ambassade i Tokyo og tjenestegjorde der i fem \xc3\xa5r._NEWLINE_I mars 1994 ble han vise seksjonssjef for utenriksministeriets avdeling for Asia-saker, og ble forfremmet til seksjonssjef \xc3\xa5ret etter._NEWLINE_Fra august 1997 til februar 1998 var Wang visiting scholar ved instituttet for utenrikspolitikk ved det katolske Georgetown University i Washington D.C._NEWLINE_Etter hjemkomsen ble han assistentminister og direkt\xc3\xb8r for byr\xc3\xa5et for politisk forskning. Fra september 1999 studerte Wang internasjonale relasjoner ved Kinas utenrikspolitiske universitet og tok mastergrad._NEWLINE_I februar 2001 ble Wang elevert til stedfortredende utenriksminister, med ansvar for Asia-saker. Han var da den yngste av de stedfortredende utenriksministre._NEWLINE_I september 2004 ble Wang utnevnt til ambassad\xc3\xb8r i Japan og forble i den stillingen til september 2007._NEWLINE_I juni 2008 etterfulgte han Chen Yunlin som det kinesiske statsr\xc3\xa5dets Taiwanbyr\xc3\xa5._NEWLINE_Den 16. mars 2013 ble han utnevnt til utenriksminister.'